སྤྱིར་བོད་ཀྱི་ལི་ཐོ་ཞེས་པ་ནི་ལྔ་ཟུང་རིག་པའི་གནས་ཀྱི་ཡ་གྱལ་སྐར་ནག་རྩིས་ཀྱི་རིག་པའི་གནས་འདི་ལ་བརྟེན་ནས་གནམ་གྱི་ཉི་ཟླ་གཟའ་སྐར་གྱི་རྒྱུ་འགྲོས་གསལ་རྟོགས་ཀྱིས་དུས་བཞིའི་འགྱུར་ཚུལ་རྣམས་ཚན་རིག་དང་མཐུན་པའི་གནམ་དཔྱད་རིག་པ་འདི་ཉིད་བོད་ཀྱི་ས་ཁུལ་སྤྱི་དང་།བྱེ་བྲག་ཡུལ་ལུང་ཁག་སོ་སོའི་རབ་བྱུང་ཁམས་ཀྱི་འགྱུར་ཚུལ་དམིགས་བསལ་ཅན་གྱི་ཁྱད་ཆོས་རྣམས་དང་ཡང་མཐུན་པའི་སྒོ་ནས་ཡུལ་ལུང་སོ་སོར་ཞིང་ལས་སོ་ནམ་གྱི་བྱེད་སྒོ་ཁག་དུས་ཚོད་སྔ་ཕྱི་ཇི་ལྟར་དགོས་ཚུལ་དང་།གཞན་ཡང་སད་སེར་བཙའ་ཐན་དང་།ཆར་ཞོད་ཆེ་ཆུང་སོགས་འཕྱུག་པ་མེད་པར་གསལ་སྟོན་བྱེད་ཐུབ་པ་དང་།འབྲོག་ལས་ལ་བེའུ་དང་ལུ་གུརེའུ་སྐྱེ་བསུའི་དུས་ཚོད་སྔ་ཕྱི་ཇི་དགོས་དང་།གངས་སྐྱོན་རླུང་འཚུབ་སོགས་རབ་བྱུང་ཁམས་ཀྱི་གནོད་འཚེ་ཇི་ཡོད་ཐམས་ཅད་གསལ་སྟོན་བྱེད་ཐུབ་པོ།།